Ullern Håndball var en av de første som begynte med håndball i Norge. Ullern Håndball har over 300 medlemmer (2016), og klubbens 1. lag er damer i nasjonal 2. divisjon, hvor laget i sesongen 2015/2016 oppnådde sin hittil beste plassering med 3.-plass under trener Vegard Saua. For øvrig har klubben tilbud til gutter og jenter, og er en typisk breddeklubb hvor det også finnes seniorlag for damene i lavere divisjoner.